jkorsvik/nowiki_second_scrape_merged huggingface dataset:
Louis de Valois, duc d’Orléans

Louis de Valois, duc d'Orléans (født 13. mars 1372, død 23. november 1407 i Paris), sønn av dronning Johanna av Bourbon og kong Karl V av Frankrike, var en i kroppslig og åndelig forstand rikt begavet mann.


== Liv og virke ==


=== Bakgrunn ===
Louis de Valois hadde i unge leveår et tett forhold til sin vel tre år eldre bror, Karl VI, som var blitt Frankrikes konge som 26-åring. Louis var intelligent og relativt vel utdannet og trivdes i rollen som mesén, da han begunstiget for eksempel dikteren Eustache Deschamps. Men fremfor alt var han ærgjerrig og elsket å omgi og utfolde seg i prakt. 


=== Regent ===
Louis ble forordnet ved dronning Isabellas gunst i 1404 av sin bror til regent, idet denne var av sykdom ikke stand til å styre selv på grunn av et forvirret sinn. (Karl led muligens av schizofreni, porfyri eller en bipolar lidelse.) 
Louis de Valois påla folket trykkende skatter, som ble sløst bort på luksus, og oppvakte derved stor misnøye. 
I spissen for de misnøyde stilte seg hans nevø, hertug Johan den uredde av Burgund, hvis ekteskapelige ære han skal ha krenket, og denne lot knivmyrde Louis i Paris på åpen gate. Louis ble angrepet mens han skulle bestige sin hest av femten maskerte kriminelle anført av Raoulet d'Anquetonville, en av hertugen av Burgunds tjenere. Regentens ubevæpnede tjenere og ledsagere var ute av stand til å beskytte ham - en pasje gjorde sitt beste og ble selv dødelig såret.
En annen ble livstruende såret.Johan den uredde ble ikke straffet for dette, men styrket ved drapet sin stilling ved hoffet. 
I sitt ekteskap med Valentina Visconti av Milano hadde Ludvig fem sønner og tre døtre. Av disse gjorde seg fremst sønnen Karl bemerket. Utenfor ekteskapet hadde han sønnen Dunois, den beryktede «bastarden av Orleans».


== Referanser ==


== Kilder ==
 Denne artikkelen er helt eller delvis basert på materiale fra Orléans (Valois-Orléans), 1. Ludvig i Nordisk familjebok, utgitt mellom 1904 og 1926 – i dag offentlig eiendom.
RMS «Aquitania»

RMS «Aquitania» var et linjeskip som tilhørte Cunard Line og var i drift fra 1914 til 1950. Skipet ble konstruert  av Leonard Peskett og bygget av John Brown & Company i Clydebank i Skottland. Skipet overlevde to verdenskriger, hvor det ble brukt til militære formål, og tjente som passasjerskip i fredstid. Det var det tredje av en «grand trio» raske linjeskip sammen med RMS «Mauretania» og RMS «Lusitania», og var kjent som et særdeles vakkert skip i tiden, med kallenavnet «Ship Beautiful».Brukstiden på 36 år var en rekord for et ekspresslinjeskip som først ble slått i 2004 da RMS «Queen Elizabeth 2» (som til sammen gikk i 40 år) fikk en lengre brukstid.


== Referanser ==


== Eksterne lenker ==
(en) Aquitania (ship, 1914) – kategori av bilder, video eller lyd på Commons 
(en) RMS «Aquitania» – Den internasjonale sjøfartsorganisasjonen 
Aquitania Home at "Atlantic Liners.com"
«Aquitania». Chris' Cunard Page. Arkivert fra originalen 6. april 2010.  Arkivert 6. april 2010 hos Wayback Machine.
A First-Hånd Account of a Second World War Voyage on the Aquitania (PDF Download)
Maritimequest Aquitania Photo Gallery
Aquitania on Lost Liners.com
Aquitania Passenger List 1921  Cunard Line, List of Passengers, Southampton to New York via Cherbourg for the R.M.S. Aquitania, sailing on Saturday 25 June 1921, 32 Pages.
Some photos of the Aquitania exhibit at the Nova Scotia Maritime Museer of the Atlantic in Halifax, Nova Scotia, Canada
Atlantic Liners: A Trio of Trios, by J. Kent Layton
AMERICA HURRAH sponsored deck plans of RMS Aquitania
THE CUNARDER RMS AQUITANIA HISTORICAL SOCIETY [1]
Images of RMS Aquitania at the English Heritage Archive
Aquitania on the cover of Life magazine, July 27 1942
Herlandselva (Lardal)

Herlandselva (også skrevet Hærlandselva) er ei elv i Larvik kommune i Vestfold og Kongsberg kommune i Buskerud. Den har utspring øst for fjellet Vindoren (651 moh.) i Kongsberg, og renner mot sørøst til den munner ut i Numedalslågen rundt to kilometer nordøst for Svarstad i Lardal. Elva er 19,6 km lang, og har et nedbørfelt på 91,62 km². Middelvannføringen ved munningen er 2,35 m³/s.


== Referanser ==
Ib Stetter

Ib Gunnar Stetter (født 1. mars 1917 i Odense, død 16. mars 1997 i Aalborg) var en dansk forretningsmann og konservativ politiker. Han var Danmarks industriminister 1982–1986.


== Liv og virke ==
Han vokste opp i Odense og Aarhus som sønn av bankassistent Egon Alexander Madsen og hustru Ellen Elvira Nielsen. Han giftet seg i 1944 med lærer Ivy Gudrun Fugl. Han arbeidet ved verktøy- og utstyrsleverandøren Bosch samtidig som han studerte til siviløkonom. Stetter ble direktør for Boschs avdeling i Aalborg, under firmanavnet P. Warmings Eftf.Stetter ble i 1960 nominert til Folketinget fra Nibe krets i Aalborg amtskrets (fra 1970 Nordjyllands amtskrets). Han ble ikke valgt, men møtte høsten 1963 som varamedlem for Ole Bjørn Kraft. I 1964 ble han valgt inn fra Krafts gamle krets i Aalborg. Stetter var formann i den konservative folketingsgruppen 1969–1971, deretter nestformann til 1981, og formann i partiorganisasjonen 1977–1981. I den forbindelse var han en stabilisator i partiet, som opplevde fallende velgertilslutning i 1970-årene. Stetter var også medlem av Europaparlamentet 1977–1979.Han var i første rekke engasjert i skatte-, avgifts- og næringspolitikk. I 1982 ble han utnevnt til industriminister i Poul Schlüters første regjering. Stetter fratrådte som minister i 1986 og som folketingsmedlem i 1987.Stetter ble i 1971 utnevnt til ridder av Dannebrogordenen.


== Referanser ==
Fazun

Fǎzūn ((法尊, født 14. desember 1902 i provinsen Hebei i Kina, død 14. desember 1980) var en kinesisk buddhistmunk og en nær venn av aktivisten Tàixū (太虛, 1890–1947).
Fǎzūn er blant annet kjent for å ha foretatt en oversettelse fra tibetansk til kinesisk av Abhisamayālaṃkāra under tittelen 現觀莊嚴論 (xiàn guān zhuāngyán lǘn). Teksten ble benyttet av det sino-tibetanske buddhistiske institutt (漢藏教理院) i Sichuan.
Instituttets ledere prøvde å harmonisere buddhismen i Kina og Tibet, og å forbedre relasjonene mellom de tibetanske innbyggerne i Kham og de hankinesiske innvandrerne i det østlige Tibet. Fǎzūn hadde studert pensumet i geshe ved Drepungklosterets høyskole Loseling (Blo-gsal gling), i nærheten av Lhasa. Han hadde muligens også oppnådd den akademiske graden geshe.
I 1966, ved innledningen til kulturrevolusjonen, ble instituttet stengt og Fǎzūn ble anklaget for innblanding i den kontrarevolusjonære bevegelsen. Han tilbragte flere år i tvangsarbeidsleir, hvor han falt og brakk venstre ben. I 1972 ble anklagene mot han droppet.


== Referanser ==


== Eksterne lenker ==
[1], omtale ved buddhismofrussia (russisk)
If You Can, Solve This Jumble

If You Can, Solve This Jumble (skrevet If You Can,_ _Solve This Jumble?? på coverbildet) er et minialbum av supergruppen Apparatjik og den canadiske sangerinnen Lowell (Skrevet Apparatjik_ _Lowell på coverbildet), utgitt 29. oktober 2012. «Shake Him Off» ble sluppet som digital single 3. juli samme år, og var helgas låt på BBC Radio 6 28-29. juli. Perkusjonen på den låta ble tatt opp på soverommet til Lowell i Toronto ved hjelp av kjeler og stekepanner, før den ble jobbet videre med i samarbeid med Apparatjik. Flere av låtene har Lowell produsert egne videoer til.


== Sporliste ==
«C=Blue» - 1:57
«Kids» - 4:28
«The Birds» - 3:55
«Jesus Me, Volcano This, FYI Blume» - 4:12
«Run Little Horsey» - 3:36
«Shake Him Off» - 2:46
«That’s the Thing About Us» - 3:40


== Referanser ==


== Eksterne lenker ==
Video til «Kids»
Video til «The Birds»
Video til «Run Little Horsey»
Video til «Shake Him Off»
Śāntideva

Śāntideva (sanskrit; kinesisk: 寂天; tibetansk: ཞི་བ་ལྷ།,  Shiwa Lha, Wylie: zhi ba lha, mongolsk: Шантидэва гэгээн]], født 685, død 763 var en indisk buddhistisk munk som arbeidet ved det gamle universitetet Nalanda. Han var en tilhenger av Madhyamaka-filosofien til Nagarjuna og regnes som forfatteren til veien til det oppvåknede liv  (bodhisattvacharyāvatāra), Shikshasamucchaya og Sutrasamucchaya.
Under navnet Bhusuku er han opplistet blant de 84 mahasiddhaer.


== Referanser ==


== Litteratur ==
Omtale ved Rigpa Shedra
Shandongkjøkkenet

Shandongkjøkkenet (kinesisk: 魯菜, pinyin: lǔcài) er et av Kinas åtte store kjøkken. Maten fra provinsen med samme navn er selve rettesnoren, men kjøkkenet er etterhvert blitt spredt ikke bare til flere deler av Kina, men også utenlands, med en viss variasjon som følge. En fellesnevner er at mye av maten har en lett aroma, med frisk og rik smak.


== Beskrivelse ==
Shangdongkjøkkenet benytter et bredt utvalg av råvarer og mange forskjellige tilberedelsemetoder. Råvarene er for det meste kjøtt fra husdyr og fugl, sjømat og grønnsaker. Tilberedelsesmåtene omfatter bao 爆 (wokking, rask steking), liu 溜 (rask steking med kornmel), pa 扒 (stuing), kao, 烤 (grilling), zha 炸 (steking), bruk av sukker på frukt for krystallisering og krystallisering med honning.


== Retninger ==
Det er alminnelig å dele shandongkjøkkenet i to retninger, Jinan og Jiaodong. Et skille ligger i den foretrukne kraften, som er lett, henholdsvis melkeaktig. Begge er smakssatt med vårløk og menes å gå godt til sjømat.
Jiaodongstil （胶东菜）, med retter typisk for det østlige Shandong: Fushan, Qingdao, Yantai og tilgrensende områder. Meget er sjømat med lett smak.  En berømt jiaodongstilrett er Congshao haishen (葱烧海参), som er fritert sjøpølse med grønn løk.
Jinanstil （济南菜）, med retter typisk for Jinan, Dezhou, Tai'an og tilgrensende områder. Her er det vanlig med supper. Retten tangcu dahuangyu (糖醋大黄鱼) er et typisk eksempel, det er wokket fisk med sukker og eddik. Stilen kjennetegnes ved sødme, aroma, ferskhet og mørhet.En annen inndeling av shandongkjøkkenet opererer med noen flere retninger. I tillegg til de to ovenfor nevnte, nevnes:
Kongfustil （孔府菜）, etter familien Kong, som nedstammer fra Konfucius (孔子). Slekten Kong var en gang den største i kinesisk historie. Slektens indre gruppe, det vil si de som var i mest direkte nedadstigende slektlinje fra Konfucius, fikk stadig vekk utmerkelser og gaver fra keiseren, og slekten utviklet dermed egne og høye kvalitetsstandarder for alle de matretter som kom fra deres kjøkken. Stilen er kjennelig ved at maten presenteres oppskåret på særlig kunstferdig og vakkert vis.
Luxinanstil （鲁西南）. Med Luxinan menes området rett sørvest for Shandong. Her spises det gjerne helsekost, matretter med ingredienser fra det som ansees som helsebringende eller medisinalt virksomme råvarer.


== Billedgalleri ==
Eksempler på retter servert i Shandong
		
		
		
		


== Referanser ==
Danny da Costa

Danny Vieira da Costa (født 13. juli 1993) er en tysk fotballspiller som spiller for Mainz 05.


== Referanser ==


== Eksterne lenker ==
(de) Danny da Costa – Munzinger Sportsarchiv 
(en) Danny da Costa – UEFA 
(en) Danny da Costa – Transfermarkt 
(en) Danny da Costa – WorldFootball.net 
(en) Danny da Costa – FootballDatabase.eu 
(de) Danny da Costa – fussballdaten.de 
(en) Danny da Costa – Soccerway 
(de) Danny da Costa – Tysklands fotballforbund 
(es) Danny da Costa – as.com
Jiangsukjøkkenet

Jiangsukjøkkenet (kinesisk: 揚菜, pinyin: yángcài, også 蘇菜, sūcài), er et av Kinas åtte store kjøkken. Maten fra provinsen ved samme navn er selve rettesnoren, men kjøkkenet er blitt spredt i deler av Kina med en viss variasjon som følge.
Generelt gjelder det at jiangsukjøkkenets tekstur er myk, men ikke i den grad at at det blir grøtete eller faller fra hverandre. Dessuten ligge stor vekt på temperaturen ved tilberedelsen. For eksempel smaker kjøttet mykt, men det glir ikke av benet når det løftes. 
Kjøkkenets bærer preg av at man befinner seg nær havet. 


== Referanser ==
Annin tofu

Annin tofu (kinesisk: 杏仁豆腐, pinyin: Xìngrén dòufu) er en myk og geléaktig dessert laget av aprikoskjerner, agar og sukker. Det er en tradisjonell dessert i pekingkjøkkenet, det kantonesiske kjøkken, Hongkong-kjøkkenet og det japanske kjøkken.


== Referanser ==
Kollingan

Kollingan er et fjell i det nordligste hjørnet av Drangedal kommune, på grensa til Kviteseid kommune i Telemark. Høyeste topp har en høyde på 909 meter over havet.


== Fotnoter ==


== Referanser ==
Zonulatråder

Zonulatråder eller zonula Zinni (latin: zonulae ciliaris) er en anatomisk struktur i øyet. Disse tynne trådene strekker seg fra ciliærmuskelen til linsen, og holder den sentrert bak pupillen. Gjennom disse kan ciliærmuskelen endre form, og dermed brytningsstyrke, av linsen ved akkomodasjon.


== Eksterne lenker ==
Zonula Zinni på Store medisinske leksikon
Swedish House Mafia

Swedish House Mafia er en svensk elektronisk musikk supergruppe bestående av Sebastian Ingrosso, Axwell og Steve Angello. Gruppen ble offisielt etablert i slutten av 2008. I 2011 ble gruppen plassert som nummer ti på DJ Magazine: Top 100 DJ Poll 2011 og har blitt kalt «ansiktene til moderne progressive house musikk». I 2012 havnet de på tolvteplass i DJ Magazine: Top 100 DJ Poll 2012. Den 24. juni 2012 annonserte gruppen via sine nettsider at de skulle oppløse gruppen, etter en siste turné som fikk navnet «One Last Tour», som endte i Ultra Miami den 24. mars 2013.
Axwell og Sebastian Ingrosso fortsatte å jobbe sammen under navnet Axwell Λ Ingrosso og har siden gitt ut seks singler.Steve Angelo fortsatte for seg selv etter at gruppen brøt opp og rakk å gi ut over 20 nye sanger før gruppen ble gjenforent i 2018 som Swedish House Mafia på Ultra i Miami. 
Gjenforening
Axwell, Sebastian Ingrosso og Steve Angello hadde en gjenforeningskonsert på Ultra Music Festival i Miami 25. mars 2018. 
Ryktene om en mulig gjenforening startet med at Ultra gikk ut med en ukjent artist på 2018-festivalen og sa «expect The unexpected». 
De siste dagene før selve konserten kom flere hint fra flere hold om at det var Swedish House Mafia som var de ukjente artistene. 
Palm Angels, ett klesmerke med base i Los Angeles la ut ett bilde på internett den 24. mars 2018 av en jakke med teksten «03.25.2018 Swedish House Mafia» . 
Bekreftelse på at det var dem som skulle spille kom kl 10 pm lokal tid (04.00 norsk tid) søndag 25. mars. 
Under konserten sa Axwell «Vi er Swedish House Mafia på livstid». Dette kan tyde på at det er mer i vente fra dem. 
Etter konserten ble det lagt ut bilde fra alle tre på diverse sosiale medier med tittel «It was time».
Den 2. mai i 2019, spilte de igjen sammen i Stockholm, både gamle låter og noen nye ble spilt. I tillegg til at de også spilte den 3. og 4. mai på samme plass, skal de spille i Mexico den 18. mai, på Creamfields i august og mange andre steder. Dette er bare starten på sommerturnéen.


== Referanser ==


== Eksterne lenker ==
(en) Swedish House Mafia på Apple Music 
(en) Swedish House Mafia på Discogs 
(en) Swedish House Mafia på MusicBrainz 
(en) Swedish House Mafia på SoundCloud 
(en) Swedish House Mafia på Spotify 
(en) Swedish House Mafia på Songkick 
(en) Swedish House Mafia på Last.fm 
(en) Swedish House Mafia på Genius — sangtekster 
(en) Swedish House Mafia på AllMusic
DieselHouse

DieselHouse er et opplevelses- og kunnskapssenter som ligger på H.C. Ørstedsværket i Sydhavnen i København med innkjørsel fra Vasbygade. Det ble etablert som et samarbeide mellom Københavns Museum og MAN B&W Diesel A/S og åpnet i 2006.
Senteret er bygget rundt en kjempestor B&W dieselmotor fra 1932, som gjennom 30 år var verdens største dieselmotor med 22 500 hk. Dieselmotorens opprinnelige formål var å levere elektrisitet til Københavns elnett to ganger daglig ved toppbelastninger.
Motoren er bygget som en dobbeltvirkende åtte-sylindret totaktsmotor med en boring på 840 mm og en slaglengde på 1 500 mm som utgjør et samlet slagvolum på hele 6650 liter. Generatoren ble bygget av svenske ASEA (i dag ABB).
Under andre verdenskrig spilte motoren en viktig rolle i frihetskampen, da verkets egen motstandsgruppe brukte den som gjemmested for våpen.
Dieselmotoren er fortsatt funksjonsdyktig, men er ikke lenger tilsluttet elnettet. Som demonstrasjon for publikum aktiveres den fast to ganger i måneden, samt ved spesielle anledninger (f.eks. Kulturnatt).
Museet rommer også den første dieselmotor fra B&W i 1904 (B&W nr. 1) som er utstyrt med en sylinder, et svinghjul på 8 tonn og yter 40 hk. Den fungerer fortsatt og startes en gang i uken for publikum.
En meget utbredt myte er at under strømavbrytelsen den 23. september 2003, spilte den store B&W dieselmotor en nøkkelrolle i gjenopprettelsen av elforsyningen, da motoren kunne starte ved egen kraft, og ikke hadde bruk for tilført elektrisitet til elektromagnetene. Dette er dog ikke korrekt, da generatoren aldri ble tilkoblet nettet.
Ovennevnte myte er ikke korrekt ifølge DieselHouse.
Generatoren på DM884-WS-150 ble først frakoblet nettet i september 2005, i forbindelse med endring av bygningen til DieselHouse.
Motoren ble startet ved strømutbruddet klokken 12:30 da og kjørte til cirka klokken 19:30.
Vi har hatt folk her i DieselHouse som var med den 23. september 2003.
Hvis man er så heldig å overvære en start av den store dieselmotoren, anbefales hørselsvern da støyen er enorm.


== Se også ==
DieselHouse
Privat optagelse af motorens demonstration
B&W Double Acting 2 Cycle Motor, DieselHouse Copenhagen.


== Referanser ==
Mesterligaen i fotball for kvinner 2015/16

Mesterligaen i fotball for kvinner 2015/16 var 15. gang UEFA arrangerte Mesterligaen i fotball for kvinner.
Franske Lyon vant over tyske Wolfsburg i finalen på Mapei Stadium – Città del Tricolore i Reggio Emilia, Italia den 26. mai 2016.  Det stod 1–1 etter ekstraomganger og 4–3 etter de påfølgende straffesparkene.
Norske Ada Hegerberg fra Lyon ble turneringens toppscorer med 13 mål. Hun scoret Lyons ene mål i finalen, og var deretter den ene på laget som bommet i straffesparkkonkurransen. Det var den største dagen i hennes liv. Nordmennene Synne Jensen og Caroline Graham Hansen hos Wolfsburg stod over finalen.
56 lag deltok. Fra Norge deltok Lillestrøm som vant Toppserien 2014. De slo sveitsiske Zürich med 1–0 og 1–1 i 32-delsfinalen men tapte 16-delsfinalen mot tyske Frankfurt med 0–2 og 2–0.


== Sluttspill ==


== Finale ==


== Referanser ==


== Eksterne lenker ==
(en) UEFA Women's Champions League 2015-16 – kategori av bilder, video eller lyd på Commons
Buddha hopper over muren

Buddha hopper over muren (forenklet kinesisk: 佛跳墙; pinyin: Fó tiào qiáng, også kjent som Buddhas fristelse) er en variant av haifinnesuppe i Fujiankjøkkenet.


== Beskrivelse ==
Retten ble skapt av Zheng Chunfa, en berømt kokk og innehaver av restauranten Ju Chun Yuan i Fuzhou i provinsen Fujian. Zheng var kokk for en ledende lokal mandarin i sin tidlige karriere. Etter at retten ble til under Qing-dynastiet (1644–1912), er den blitt fremhevet som en av det kinesiske kjøkkens fremste delikatesser, på grunn av sin rike smak, bruk av en rekke ingredienser av sjeldent god kvalitet og spesielle tilberedelse. Rettens navn insinuerer at den er så velsmakende at den får buddhistmunker til å «glemme» at de egentlig er vegetarianere. Den er rik på protein og kalsium.
Suppen eller stuingen har mange ingredienser og det trengs to dager for å tilberede den. En typisk oppskrift krever vaktelegg, bambusskudd, kamskjell, sjøpølser, abalone, haifinne, svømmeblære, kylling, Jinhuaskinke, svinesene, ginseng, sopp og taro. Noen oppskrifter krever inntil 30 hovedingredienser og tolv kondimenter. Bruken av haifinne og abalone er blitt kontroversielt av miljømessige og etiske hensyn.


== Tilblivelse ==
Det går mange historier om hvordan retten er blitt til. I tillegg til den gjengse, gjengitt ovenfor, er det en om en mandarin som vandret omkring til fots under Qing-dynastiet. Han oppbevarte all sin mat i en leirkrukke egentlig beregnet på vin. Når enn han skulle ha seg et måltid, varmet han opp krukken over en åpen ild. 
Da han og hans venner kom til Fuzhou begynte han å koke retten. Duftene nådde over murene til buddhistklosteret like ved, der munkene satt og mediterte. Selv om buddhistmunker ikke får spise kjøtt, var lukten så uimotståelig at en av dem hoppet over muren. En dikter i følget sa senere at til og med Buddha ville ha hoppet over muren for å få noe av denne lekre retten.


== Referanser ==


== Eksterne lenker ==
(en) Buddha jumps over the wall – galleri av bilder, video eller lyd på Commons
Polarbil

A/S Polarbil var det rutebilselskap med hovedkontor i Vadsø. Selskapet var aktivt i tidsrommet 1920-1975.


== Historie ==
Selskapet ble etablert i 1920. Konstituerende generalforsamling ble avholdt 20.12.1920. Da ble det bestemt å overta rutebiltrafikken Smelror-Tana fra kjøpmann Ole Nilssen som hadde drevet rutetrafikk fra 1918 med sine fem biler. Det nydannede selskapet kjøpte inn tre biler med fra 4 til 12 passasjerer, samt tilbehør og garasje for 40000 kroner.
Polarbil profilerte seg i alle år som “Verdens nordligste og længste Ruteautomobiltrafik”. Gjennom årene videreutviklet selskapet en rekke bilruter i Øst-Finnmark.Polarbil var i 1941 med og etablerte Nord-Norge-Bussen. De deltok med kjøring så lenge selskapet eksisterte. På strekningen Lakselv-Kirkenes delte Polarbil denne trafikken med Finnmark Fylkesrederi og Ruteselskap (FFR). På denne strekningen hadde Nord-Norge-Bussen bare sommerrute (ca. juni-september).


== Rutenettet ==
I 1923 finner vi følgende ruter hos Polarbil:

Langnes (Tana) - Vadsø - Bussesund (båtsamband m/ Vardø)På slutten hadde selskapet følgende ruter:

Vadsø-Tana-Langnes
Vadsø-Smelror-Vardø-Hamningberg
Vadsø-Kirkenes
Vadsø-Polmak
Vadsø-Båtsfjord-Berlevåg
Varangerbotn-Polmak-Sirma-Karasjok


== Sluttfasen ==
Etter krigen ønsket Finnmark fylke å samle kollektivtrafikken i sitt egen ruteselskap, Finnmark Fylkesrederi og Ruteselskap (FFR). A/S Polarbil fikk ikke fornyet sine konsesjoner da de skulle fornyes midt på 1970-tallet. Selskapets virksomhet ble overtatt av FFR fra 1. januar 1976. Overtakelsen omfattet også 36 ansatte og bilmateriellet på 37 enheter.


== Referanser ==


== Litteratur ==
Friberg, L. A. (1991). De grå skipene og de gule bussene: FFR 75 år 1916-1991. Hammerfest: Finnmark fylkesrederi og ruteselskap.
Svanberg, Erling (1990). Langs vei og lei i Nordland: samferdsel i Nordland gjennom 3000 år. Bodø: Nordland fylkeskommune.


== Eksterne lenker ==
Historiske bilder om Polarbil på Digitalt Museum
Romania under EM i svømmesport 2014

Romania deltok under EM i svømmesport 2014 i Berlin i Tyskland fra 13. til 24. august 2014.


== Referanser ==
Norge under EM i svømmesport 2012

Norge deltok under EM i svømmesport 2012 i Debrecen, Ungarn, og Eindhoven, Nederland fra 14. til 27. mai 2012.


== Medaljevinnere ==


== Referanser ==